**รองผู้ว่าราชการจังหวัดตรัง ร่วมเตะฟุตบอลทีมvipตรัง พบกับทีมส่วนราชการอำเภอห้วยยอด ในโครงการกิจกรรมถนนกีฬาจังหวัดตรัง ประจำปีงบประมาณ 2565**

เมื่อวันที่ 4 มิถุนายน 2565 ที่สนามกีฬากลางอำเภอห้วยยอด มีการแข่งขันฟุตบอล ในโครงการกิจกรรมถนนกีฬาจังหวัดตรัง ประจำปี 2565 โดยคู่แรกทีมชมรมฟุตบอลเมืองห้วยยอดพบกับทีมชมรมฟุตบอลอาวุโสห้วยยอด และทีมvipตรังนำโดยนายภูวนัฐ สมใจ รองผู้ว่าราชการจังหวัดตรัง พบกับทีมส่วนราชการอำเภอห้วยยอด นำโดยนายสำคัญ อรทัย นายอำเภอห้วยยอด

โดยโครงการดังกล่าว จังหวัดตรังโดยสำนักงานการกีฬาแห่งประเทศไทยจังหวัดตรัง ร่วมกับเทศบาลตำบลห้วยยอดจัดขึ้น เพื่อรณรงค์ประชาชนออกกำลังกาย และวางพื้นฐานการจัดกิจกรรมส่งเสริมสุขภาพภายในท้องถิ่นร่วมกับสำนักงานกองทุนสนับสนุนการสร้างเสริมสุขภาพ (สสส.) ซึ่งอนาคตจะเข้ามามีส่วนเกี่ยวข้องในการวางแผนงานและแผนงบประมาณและทำงานร่วมกับท้องถิ่นเป็นการแสดงเชิงสัญลักษณ์การขับเคลื่อนมิติด้านการกีฬาจังหวัดตรัง"ตรังเมืองกีฬา ( Trang Sport City) และ To Be Number One

พิมมาส จันทร์ผ่อง/นักประชาสัมพันธ์ชำนาญการ/ข่าว